CELEX: E2013P0017
Language: da
Date: 2013-07-10 00:00:00
Title: Sag anlagt den 10. juli 2013 af EFTA-Tilsynsmyndigheden mod Island (Sag E-17/13)

10.10.2013   
            
            
               DA
            
            
               Den Europæiske Unions Tidende
            
            
               C 294/6
            
         Sag anlagt den 10. juli 2013 af EFTA-Tilsynsmyndigheden mod Island
   (Sag E-17/13)
   2013/C 294/06
   EFTA-Tilsynsmyndigheden, rue Belliard 35, 1040 Bruxelles, Belgium ved Xavier Lewis and Clémence Perrin som befuldmægtigede har den 10. juli 2013 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Island har tilsidesat sine forpligtelser i henhold til den retsakt, der er omhandlet i punkt 16b, første led, i bilag IX og i punkt 4, første led, i bilag XII til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/44/EF af 6. maj 2009 om ændring af direktiv 98/26/EF om endelig afregning i betalingssystemer og værdipapirafviklingssystemer og direktiv 2002/47/EF om aftaler om finansiel sikkerhedsstillelse for så vidt angår forbundne systemer og gældsfordringer), som tilpasset til aftalen ved protokol 1 hertil, og i henhold til artikel 7 i EØS-aftalen, idet det ikke (i) inden for den fastsatte frist har vedtaget de foranstaltninger, som er nødvendige for at gennemføre retsaktens artikel 2, eller (ii) ikke har underrettet Tilsynsmyndigheden herom.
            
         
               2)
            
            
               Island tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               EFTA-Tilsynsmyndighedens søgsmål vedrører den omstændighed, at Island ikke inden 12. november 2012 har efterkommet den begrundede udtalelse, som EFTA-Tilsynsmyndigheden afgav den 12. september 2012 om denne stats manglende gennemførelse i den nationale retsorden af artikel 2 i Europa-Parlamentets og Rådets direktiv 2009/44/EF af 6. maj 2009 om ændring af direktiv 98/26/EF om endelig afregning i betalingssystemer og værdipapirafviklingssystemer og direktiv 2002/47/EF om aftaler om finansiel sikkerhedsstillelse for så vidt angår forbundne systemer og gældsfordringer (retsakten), som omhandlet i punkt 16b, første led, i bilag IX og i punkt 4, første led, i bilag XII til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil.
            
         
               —
            
            
               EFTA-Tilsynsmyndigheden har anført, at Island ikke har bestridt, at der er en vedvarende forsinkelse med gennemførelsen af retsaktens artikel 2. EFTA-Tilsynsmyndigheden har derfor gjort gældende, at Island har tilsidesat sine forpligtelser i henhold til retsaktens artikel 3 og i henhold til EØS-aftalens artikel 7, idet denne stat ikke inden for den fastsatte frist har vedtaget de til gennemførelse af retsaktens artikel 2 fornødne foranstaltninger eller ikke har underrettet Tilsynsmyndigheden herom.